The Sherry Show

The Sherry Show (juga dikenali sebagai The Sherry Show & Friends untuk musim kedua) ialah sebuah rancangan bual bicara lewat malam Malaysia yang bersiaran di TV3, dihoskan oleh Sherry Alhadad. Rancangan ini bersiaran sejak 19 November 2017 dan kini bersiaran setiap Ahad pada jam 11 malam.

Bermula pada 2020, rancangan ini telah dirakamkan dalam studio tanpa penonton bagi mematuhi prosedur operasi standard (SOP) berikutan penularan pandemik COVID-19 di Malaysia. Pada 24 November, Sherry memaklumkan bahawa salah seorang pemuzik rancangan ini telah disahkan positif COVID-19.

Format
The Sherry Show ialah rancangan hiburan berkonsepkan santai. Serupa dengan pendahulunya, rancangan ini menampilkan pelbagai topik dan isu-isu semasa dan pelbagai segmen serta menampilkan artis-artis popular tanah air sebagai tetamu undangan. Sherry berkata mengenai rancangan kendaliannya sendiri: “Sebenarnya saya pernah berputus asa sekejap dalam industri seni. Terus terang saya cakap, seni adalah hidup saya. Saya tak tahu nak buat benda lain, memang tak reti. Tapi ini impian saya sejak kecil lagi. Ketika itu, saya pernah buat persembahan di depan rakan-rakan dan memaksa juga mereka tengok saya,”. Bermula musim kedua, ia menampilkan pengacara bersama setiap minggu.

Pengacara
 Sherry Alhadad

Segmen
Dalam rancangan ini, Sherry berinteraksi secara lebih eksklusif bersama penonton menerusi beberapa segmen berikut:

 Cer Citer
 Ada Berani? Ok Mari!
 11 Soalan
 Sidekick
 Kerusi Panas
 Gincu & Baju
 Anak Siapa Ni?

Siaran
The Sherry Show bersiaran selama sejam bermula pada Ahad, jam 10.00 malam. Bermula 9 Disember, ia mula bersiaran pada hari Sabtu, jam 10.00 malam. Musim kedua disiarkan pada 18 Mac 2018 dengan tajuk The Sherry Show & Friends.

The Sherry Show akan bersiaran di TV3 mulai 12 April 2025 bersamaan 14 Syawal 1446H, setiap Sabtu jam 6:05 petang. Manakala di TV9 bermula 11 April 2025 bersamaan 13 Syawal 1446H, setiap Jumaat jam 3:00 petang. Dan di Mediacorp Suria bermula 13 April 2025 bersamaan 15 Syawal 1446H, setiap Ahad jam 1:00 tengah hari.

Rujukan

Kategori:Rancangan TV3
Kategori:Rancangan temu bual televisyen Malaysia